सूबे का जो राजनीतिक माहौल है, उसमें काफी कुछ साफ-साफ दिखाई देने लगा है। चुनाव के वक्त और चुनाव बाद कौन किसके पाले में खड़ा होगा। बाजी किस के हाथ में लगेगी और सत्ता की चाबी किस को मिलेगी ये तो आने वाला वक्त ही बताएगा लेकिन यूपी की सियासत के मुकाबले के दो मुख्य दावेदार सपा और बसपा है, ये बात पूरी तरह साफ हो चुकी है। कांग्रेस, भाजपा और रालोद ने भविष्य के पत्ते अभी साफ नहीं किए हैं लेकिन जनता को इन दलों की असलियत समझ में आ चुकी है कि ये दल जनता को भरमाने, भटकाने और झूठे सपने दिखाने के अलावा कुछ ठोस कर पाने में सक्षम नहीं हैं। सर्वेक्षणों और राजनीतिक जानकारों के अनुसार जहां बसपा को भारी नुकसान होगा वहीं अखिलेष यादव की समझदारी भरी फैंसलों, रथ यात्रा एवं युवाओं एवं साफ छवि वाले प्रत्याषियों का चयन और मुलायम सिंह की सधी चालों से सपा को भारी फायदा होगा। कांग्रेस, भाजपा, रालोद और बाकी दल सस्तें में ही निपट जाएंगे। बसपा के पिछले पौने पांच साल के राज-काज और रीति-नीति को सूबे की जनता ने काफी करीब से देखा और अनुभव किया है, ऐसे में सूबे में सपा की साइकिल गति पकड़ सकती है।